CELEX: 62007TN0451
Language: el
Date: 2007-04-16 00:00:00
Title: Υπόθεση T-451/07: Προσφυγή της 10ης Δεκεμβρίου 2007 — WellBiz κατά ΓΕΕΑ — Wild (WELLBIZ)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/32
            
         Προσφυγή της 10ης Δεκεμβρίου 2007 — WellBiz κατά ΓΕΕΑ — Wild (WELLBIZ)
   (Υπόθεση T-451/07)
   (2008/C 37/51)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγον: WellBiz Verein, WellBiz Association (Eschen, Λιχτενστάιν) (εκπρόσωπος: M. Schnetzer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Rudolf Wild GmbH & Co. KG (Eppelhein, Γερμανία)
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών, της 2ας Οκτωβρίου 2007 στην υπόθεση R 1575/2006-1,
            
         
               —
            
            
               να απορρίψει την υπ' αριθ. B 809 394 ανακοπή, της 9ης Μαρτίου 2005,
            
         
               —
            
            
               να καταδικάσει το ΓΕΕΑ και την ανακόπτουσα στα δικαστικά έξοδα της παρούσας διαδικασίας, καθώς και στα έξοδα των διαδικασιών ανακοπής και προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Το προσφεύγον.
   
      Σήμα προς καταχώριση: Το λεκτικό σήμα «WELLBIZ» για υπηρεσίες των κλάσεων 35 και 41 (αίτηση υπ' αριθ. 3 844 479).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Rudolf Wild GmbH & Co. KG.
   
      Αντιταχθέν δικαίωμα επί σήματος ή σημείου: Το λεκτικό σήμα «WILD.BIZ» για υπηρεσίες των κλάσεων 38, 41 και 42 (κοινοτικό σήμα αριθ. 2 225 175), η δε ανακοπή αφορούσε ένα τμήμα των υπηρεσιών της κλάσης 41.
   
      Απόφαση του τμήματος ανακοπών: Η ανακοπή έγινε δεκτή για όλες τις υπηρεσίες της κλάσης 41 τις οποίες αφορούσε.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), διότι τα αντιτιθέμενα σήματα διαφέρουν από φωνητική, εικονιστική και εννοιολογική άποψη και, επιπλέον, το αντιταχθέν κατά την ανακοπή σήμα δεν είναι ιδιαίτερα γνωστό και επομένως δεν έχει μεγάλη διακριτική δύναμη.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).